CELEX: 62020TN0258
Language: fi
Date: 2020-05-04 00:00:00
Title: Asia T-258/20: Kanne 4.5.2020 – Klymenko v. neuvosto

6.7.2020   
            
            
               FI
            
            
               Euroopan unionin virallinen lehti
            
            
               C 222/28
            
         
      Kanne 4.5.2020 – Klymenko v. neuvosto
      (Asia T-258/20)
      (2020/C 222/31)
      Oikeudenkäyntikieli: ranska
      
         Asianosaiset
      
      
         Kantaja: Oleksandr Viktorovych Klymenko (Moskova, Venäjä) (edustaja: asianajaja M. Phelippeau)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että Oleksandr Viktorovytch Klymenkon kanne on otettava tutkittavaksi, ja
               
            kantajaa koskevilta osin
      
                  —
               
               
                  kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 5.3.2020 annetun EU:n neuvoston päätöksen (EU) 2020/373
               
            
                  —
               
               
                  kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 5.3.2020 annetun neuvoston täytäntöönpanoasetuksen (EU) 2020/370
               
            
                  —
               
               
                  velvoittamaan Euroopan unionin neuvoston korvaamaan oikeudenkäyntikulut yleisen tuomioistuimen työjärjestyksen 87 ja 91 artiklan mukaisesti.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu perusteluvelvollisuuden laiminlyöntiin. Kantaja väittää, ettei neuvosto ole täyttänyt velvollisuuttaan perustella kanteen kohteena olevat toimet siltä osin, onko toimenpide asianmukainen, siltä osin, onko puolustautumisoikeuksia ja oikeutta tehokkaaseen oikeussuojaan kunnioitettu ja siltä osin, ovatko tältä osin suoritetut tarkastukset olleet asianmukaisia.
               
            
                  2)
               
               
                  Toinen kanneperuste, joka perustuu asiaa koskevaan ilmeiseen arviointivirheeseen ja harkintavallan väärinkäyttöön. Kantaja toteaa, että neuvosto saattoi niiden tietojen perusteella, joita sille oli toimitettu, todeta ainoastaan, ettei käsillä ollut sellaisia tosiseikkoja, jotka olisivat voineet toimia rikosoikeudellisen menettelyn perusteena. Kantaja on vedonnut myös lukuisiin perusoikeuksiensa loukkaamisiin, joihin neuvosto ei ole kiinnittänyt asianmukaista huomiota.
               
            
                  3)
               
               
                  Kolmas kanneperuste, joka perustuu perusoikeuksien rikkomiseen, koska kyseisten toimien toteuttamisessa ei ole kunnioitettu puolustautumisoikeuksia, oikeutta tehokkaaseen oikeussuojaan eikä oikeutta asianosaisten prosessuaaliseen yhdenvertaisuuteen.
               
            
                  4)
               
               
                  Neljäs kanneperuste, joka perustuu oikeusperustan puuttumiseen, koska Euroopan unionista tehdyn sopimuksen 29 artikla ei ole hyväksyttävä peruste kantajan osalta toteutetulle rajoittavalle toimenpiteelle.
               
            
                  5)
               
               
                  Viides kanneperuste, joka perustuu omaisuudensuojaa koskevan perusoikeuden rikkomiseen.